**Základná škola Turzovka Bukovina 305**

**Školský vzdelávací program pre nižšie sekundárne vzdelávanie**

**Nie pre školu, ale pre život sa učíme**

**Každý, s kým sa v živote stretnem, ma v niečom predstihuje.**

**Tak sa od neho učím.**

**Vzdelávací program                      *Nie pre školu, ale pre život sa učíme***

**Stupeň vzdelania                            Nižšie sekundárne vzdelávanie**

**Dĺžka štúdia:                                    päť rokov**

**Vyučovací jazyk:                             slovenský**

**Študijná forma                                 denná**

**Druh školy:                                      štátna**

**Predkladateľ:                                 Mgr. Terézia Šupolová**

**Názov školy:                                    Základná škola**

**Adresa:                                            Turzovka Bukovina 305**

**IČO                                                  37812467**

**Riaditeľ školy:                                Mgr. Terézia Šupolová**

**Koordinátor pre tvorbu ŠVP:        Mgr. Alena Malíková**

**Ďalšie kontakty**[**zsturzovka305@zoznam.sk**](mailto:zsturzovka305@zoznam.sk)

[**t.supolova@centrum.sk**](mailto:t.supolova@centrum.sk)

[**alena.malikova@zoznam.sk**](mailto:alena.malikova@zoznam.sk)

**Zriaďovateľ:                                   MsÚ Turzovka**

**Názov                                               Mestský úrad Turzovka**

**Adresa:                                           Jašíkova 178, Turzovka**

**Kontakty:                                        041/4309314**

[**prednosta@mestoturzovka.sk**](mailto:prednosta@mestoturzovka.sk)

**Platnosť dokumentu do:                30. 06. 2009**

**Podpis riaditeľa:**

**Pedagogická rada prerokovala:      28.08.2008              ............................................................................**

**Školská rada prerokovala:             28.08.2008              .............................................................................**

**Zriaďovateľ: súhlasí/nesúhlasí      24.09.2008              ............................................................................**

|  |
| --- |
| **I.Všeobecná charakteristika školy** |

**1. Veľkosť školy**

Základná škola Turzovka je úplná mestská škola umiestnená v tichom prostredí.  Tvorí ju 5 samostatných pavilónov, pre potreby ISCED II slúžia:

* pavilón A – nachádza sa tu 15 klasických učební, jedna malá učebňa na vyučovanie skupín CJ,NV, jazykové laboratórium, učebňa IKT, zborovňa 5.-9., kancelárie vedenia školy, ekonomického útvaru, výchovného poradcu, 5 kabinetov, registratúrne stredisko pre potreby ekonomického útvaru a školský bufet. V tomto pavilóne sa vyučujú žiaci 5. – 9. ročníka.
* pavilón C – nachádzajú sa tu 4 klasické učebne, 2 učebne informatiky, školská knižnica, školská dielňa, 3 kabinety.  Samsoatnou súčasťou je náraďovňa na uschovávanie náradia pre pestovateľské práce. V tomto pavilóne sa vyučujú žiaci 6. ročníka.
* telocvičňa – nachádza sa tu ešte zrkadlová miestnosť na cvičenie, 2 kabinety, náraďovňa Tv náradia a náčinia, šatne a sprchy.
* pavilón ŠKD a ŠK – v časti ŠKD sa nachádzajú 3 učebne pre činnosť ŠKD, kabinet, sklad a školská jedáleň, v časti ŠK sa nachádza kuchyňa, kancelária vedúcej ŠK, skladové priestory a šatňa pre kuchárky.

**Škola zatiaľ nemá priestorové podmienky na zriadené ostatných odborných učební – jazykové,  chemické a fyzikálne laboratória, učebňu prírodovedných predmetov.**

|  |  |  |  |  |  |
| --- | --- | --- | --- | --- | --- |
| **Ročník** | **V.** | **VI.** | **VII.** | **VIII.** | **IX.** |
| **Počet tried** | **3** | **3** | **3** | **4** | **3** |

**2. Charakteristika žiakov**

     Do školy prichádzajú žiaci, ktorí majú trvalé bydlisko na území mesta, žiaci zo susednej obce, ktorá má len ročníky 1.-4.,ale zapisujú sa aj  žiaci z iných okolitých obcí. Na škole pôsobí školský špeciálny pedagóg, ktorý spolupracuje s CPPaP v Čadci a Kysuckom Novom Meste a ŠPPP v Čadci.

**3. Charakteristika pedagogického zboru**

Škola má dostatočný počet učiteľov a kvalifikačná skladba je veľmi dobrá. Desať učiteľov má prvú kvalifikačnú skúšku, päť učiteľov má druhú kvalifikačnú skúšku. Na škole pôsobí výchovný poradca, koordinátor prevencie a koordinátor enviromentálnej výchovy. Pre žiakov s ŠVVP a ich zákonných zástupcov má vyhradené hodiny aj školský špeciálny padagóg. Vyučujúci majú záujem zapájať sa do rôznych foriem celoživotného vzdelávania v súlade s aktuálnymi potrebami školy.

Odbornosť vyučovania predmetov je nasledovná:

100% - SJL, NJ, RJ, CH, BIO, EV, NV, M, VV, TV, HV, Svet práce  
77% - AJ  
89% - GEO  
25% - F  
74% - OV  
27% - Technika  
56% - Informatika  
9 učiteľov má 1. atestáciu  
5 učiteľov má 2. atestáciu

**4. Požiadavky školy na kontinuálne vzdelávanie pedagogických zamestnancov**

Škola má vypracovaný  Plán kontinuálneho vzdelávania pedagogických a odborných zamestnancov, ktorý vychádza zo zákona 317/2009 o pedagogických zamestnancoch a odborných zamestnancoch a o zmene a doplnení niektorých zákonov. V školskom roku 2010/2011 očakávame zapojenie sa do  vzdelávania v nasledujúcich programoch:

|  |  |  |
| --- | --- | --- |
|  | **Program** | **Typ vzdelávania** |
| 1. | Finančná gramotnosť | aktualizačné |
| 2. | Tvorba IVVP pre žiaka s ŠVVP | aktualizačné |
| 3. | Projektové vyučovanie v edukačnom procese | aktualizačné |
| 4. | Prípravné atestačné vzdelávanie pred I. a II. atestáciou | aktualizačné |
| 5. | Vzdelávanie vedúcich zamestnancov | inovačné |
| 6. | Pedagogické možnosti znižovania agresivity detí v školskom veku | aktualizačné |
| 7. | Google apps | cezhraničný projekt |

**5. Dlhodobé projekty**

**Komunikácia v cudzom jazyku patrí medzi kľúčové kompetencie, ktoré by si mal žiak osvojiť už na základnej škole. Poloha nášho mesta v prihraničnom regióne severozápadného Slovenska dáva našej škole vynikajúce možnosti z hľadiska medzinárodnej spolupráce. Navyše je táto spolupráca všestranne podporovaná aj zo strany zriaďovateľa, čo je mimoriadne cenná devíza.**

* spolupráca so ZŠ Šenov v Českej republike
* spolupráca so ZŠ T. G. Masaryka vo Frýdlante nad Ostravicí
* Projekty cez Infovek
* Správaj sa normálne – preventívny program

**6. Spolupráca s rodičmi a inými subjektami**

     Spolupráca je dobrá, neustále sa vyvíja. Na zlepšenie komunikácie medzi rodičmi a učiteľmi najmä v súvislosti so školským vzdelávacím  programom slúži webová stránka školy a schôdzky rodičov. Na lepšiu informovanosť o prospechu môžu rodičia využiť aj elektronickú žiacku knižku. Spoluprácu s CPPaP, ŠPPP a ÚPSVaR zabezpečujeme prostredníctvom školského špeciálneho pedagóga.

**7. Priestorové a materiálno–technické podmienky školy**

 Škola pozostáva z piatich samostatných pavilónov: A, B, C, telocvičňa, ŠKD a ŠJ.

V pavilóne A sa nachádza 15 učební, jazykové laboratórium, jedna učebňa IKT a  jedna malá učebňa, ktorá slúži na vyučovanie skupín CJ a NV. V tomto pavilóne sa vyučujú žiaci 5.-9. ročníka

V pavilóne B sa nachádza 12 učební, jedna učebňa IKT, cvičná  kuchynka, ktorá sa v prípade potreby využíva na vyučovanie skupín CJ a NV.

V pavilóne C sú 4 učebne, 2 učebne IKT, školská dielňa,  a školská knižnica, ktorá sa taktiež využíva na vyučovanie najmä hodín s využitím IKT.

V pavilóne ŠKD sa nachádzajú 3 učebne, ktoré sú v popoludňajšom čase určené pre potreby oddelení ŠKD. V dopoludňajšom čase slúžia pre potreby vyučovania skupín CJ a NV.

Telocvičňa spolu so zrkadlovou sálou sa využívajú pre vyučovanie telesnej výchovy a v popoludňajších hodinách ju využívajú žiaci pre mimoškolskú záujmovú činnosť. V prípade priaznivého počasia sa na vyučovanie telesnej výchovy využívajú aj športoviská v areáli školy a športový areál v Závodí.

Pre potreby ISCED II  59  počítačov pre výučbu informatickej výchovy, a informatiky, 6 PC pre potreby učiteľov v zborovniach a kabinetoch, tlačiarne, skenery. vizualizér, 8 notebookov a 2 prenosné a 8 pevne zabudovaných dataprojektorov,  8 interaktívnych tabúľ. Všetky počítače sú pripojené na internet. Kabinetné zbierky sa pravidelne dopĺňajú o nové výukové programy, učebné pomôcky, mapy, odbornú literatúru, audio techniku.

**8. Škola ako životný priestor**

  Prostredie školy a celkovú klímu ovplyvňuje množstvo faktorov a priebežne sa mení. Tvorí ju najmä systém vzťahov učiteľov, žiakov, vychovávateľov a v neposlednom rade rodičov. Našou úlohou je skĺbiť ich tak, aby všetci  zainteresovaní hodnotili  klímu našej školy ako pozitívnu a príjemnú, dbajúcu o rozvoj každého žiaka. To znamená, že žiakov treba viac motivovať k učeniu, v práci učiteľa je nevyhnutné odstrániť formalizmus. Žiakov treba neustále povzbudzovať, viesť ich k spolupráci s ostatnými spolužiakmi,  naučiť ich viere vo vlastné schopnosti, dôverovať si, vedieť znášať aj rôzne neúspechy a poučiť sa z nich. Dobrý učiteľ nielen učí, ale aj kontroluje, hodnotí, rieši problémy svojich žiakov, pomáha a usmerňuje ich. Učiteľ očakáva od žiakov zodpovednosť pri plnení úloh, žiaci zasa od učiteľa prívetivý postoj, dobré vyučovacie metódy a formy, spravodlivosť pre všetkých rovnako. Výsledky žiaka totiž často závisia práve od toho ako sa v škole cíti.

**9.Organizácia vyučovania**

V piatom až deviatom ročníku sa vyučuje v jednom slede najviac šesť vyučovacích hodín. Žiaci piateho ročníka a šiesteho ročníka môžu mať v jednom dni v týždni najviac sedem vyučovacích hodín, žiaci siedmeho ročníka až deviateho ročníka môžu mať iba v jednom dni v týždni najviac osem vyučovacích hodín. Vyučovanie začína o 8,00 h a končí najneskôr o 13,25 h. Rozvrh hodín je zverejnený v každej triede a rešpektuje požiadavky na organizáciu vyučovania podľa Vyhlášky 320/2008 o základnej škole. Rodičia sú informovaní o rozvrhu a organizácii vyučovania prostredníctvom žiackej knižky. Dĺžka vyučovacích hodín  je rozpracovaná v Školskom poriadku , ktorý je zverejnený ne verejne prístupnom mieste školy a na webovej stránke školy. V šiestom ročníku organizujeme zdokonaľovací plavecký výcvik a v siedmom alebo ôsmom ročníku základný lyžiarsky výcvik. V ročníkoch 5.-7. organizujeme jeden jednodňový výlet, v ročníkoch 8.-9. jeden dvojdňový výlet. V každom ročníku organizujeme 2 exkurzie a v 9. ročníku organizujeme exkurziu do Oswienčimu.

**10. Podmienky na zaistenie bezpečnosti a ochrany zdravia pri výchove a vzdelávaní**

 Žiaci sú vždy na začiatku školského roka poučení o bezpečnosti a ochrane zdravia počas školského vyučovania i iných aktivít organizovaných školou. Žiaci sú poistení pre prípad úrazu počas výchovno-vyučovacej činnosti. Pravidelne sa kontroluje a dopĺňa vybavenie lekárničiek, kontrolujú sa zariadenia na cvičenie. Zistené nedostatky sa ihneď odstraňujú. Škola má vypracovaný plán revízií a kontrol v súlade s platnou legislatívou. Revízie a kontroly sú vykonávané v pravidelných intervaloch. Pravidlá bezpečnosti a ochrany zdravia sú bližšie rozpracované v školskom poriadku a zverejnené v odborných učebniach. Rodičia sú informovaní o všetkých výchovno-vyučovacích aktivitách mimo areálu školy, kedy vyžadujeme od nich informovaný súhlas.

|  |
| --- |
| **II. Charakteristika školského vzdelávacieho programu** |

Hodnoty sú ideály, ktorým veríme, na ktorých staviame vlastnú existenciu. Hodnoty, ktorým človek verí, určujú jeho konanie. Identifikáciou s určitou hodnotou sa človek stáva iným človekom. Hodnoty, na ktorých naša škola stavia, sa približujú hodnotám tvorivo-humanistickej školy:

1. sloboda a zodpovednosť žiaka  za vlastné učenie sa

2.  tolerancia    všetkých  odlišností   jednotlivca  vrátane porúch učenia a  správania

3. rešpektovanie    názorov,  postojov,   pocitov,   presvedčenia   učiteľov i žiakov

4. dôvera vo  vlastné   sily,   uprednostňovanie    pozitívneho   hodnotenia   a motivácie

5. uznanie   každého  žiaka ako jedinečnej osobnosti s dobrými i slabými stránkami

6. spolupráca a komunikáciav rámci kolektívu

Aby naša škola v budúcnosti naozaj bola školou, ktorá podporuje rozvoj tvorivosti každého jednotlivca, musíme predovšetkým:

* zmeniť autoritatívny prístup na demokratický, kde budú mať všetci rovnakú možnosť prezentovať svoje názory, primeraným spôsobom predniesť kritiku, čo prispeje k budovaniu správnych vzťahov v rámci triedy
* dôraz klásť na osobnosť žiakov ako najvyššiu hodnotu v práci učiteľa
* konzervatívny pohľad na výchovno-vyučovaciu činnosť zmeniť na progresívny, kde sa budú všetky konflikty riešiť racionálne, kde učiteľ nezneužije svoje postavenie na akékoľvek zneváženie žiaka, kde budú vládnuť demokratické vzťahy v medziach spoločenského správania a vzájomnej úcty
* učiteľ sa stane pomocníkom žiaka, na vyučovaní bude aktívny žiak, ktorý preberie zodpovednosť za svoje učenie a jeho výsledky
* učiteľ sa bude orientovať viac na uspokojovanie potrieb žiaka, rozvoj jeho individuálnych schopností   a možností,  každý žiak má potenciál a vlastnosti, ktoré je možné rozvíjať, oceňovať, motivujú žiaka k lepším výkonom
* školu otvoriť rodičom, širokej verejnosti, kooperovať s inými školami, získavať a zavádzať do života školy pozitívne skúsenosti iných subjektov výchovy a vzdelávania
* zmeniť vzťahy medzi učiteľmi, kde bude vládnuť neformálnosť vo vzťahoch, výmena skúseností a vzájomná podpora.

     1. Pedagogický princíp školy (vlastné ciele výchovy a vzdelávania )

Prudký vedecko-technický rozvoj znamená aj zavádzanie nových informačných a komunikačných technológii do všetkých oblastí nášho života, školu nevynímajúc. Táto skutočnosť prináša pre oblasť výchovy a vzdelávania nové výzvy na ich využívanie v každodennej školskej praxi. S tým veľmi úzko súvisia aj požiadavky na zmenu štýlu vyučovania, na zavádzanie nových inovatívnych metód a foriem práce učiteľmi našej školy. Žiaci, ktorí s informačnými technológiami prichádzajú do styku takmer denne, majú možnosť učiť sa aj z iných zdrojov ako sú klasické učebnice. To znamená, že z viacerých zdrojov získavajú vedomosti, zručnosti, postoje, názory, Našim cieľom je osvojiť a zdokonaľovať u žiakov tieto  kompetencie.

a)  Kompetencie k učeniu:

* zoznámiť žiakov s rôznymi metódami učenia, pomôcť im s výberom vhodného spôsobu učenia sa
* pomôcť im stanoviť cieľ učenia, prácu si vhodne naplánovať, rozvrhnúť
* počas vyučovania klásť dôraz na čítanie s porozumením, na orientáciu v texte, vyhľadávanie informácii, ich triedenie a spracovanie
* naučiť ich rozoznávať podstatné od menej podstatného, získané vedomosti vedieť použiť v iných predmetoch,  v praktickom živote
* žiakov viesť k samostatnosti, tvorivosti, k sebahodnoteniu
* žiakov motivovať k celoživotnému vzdelávaniu.

b)  Kompetencie k riešeniu problémov:

* žiakov viesť v priebehu školskej dochádzky tak, aby vedeli problém nájsť, definovať ho, vystihnúť jeho podstatu
* naučiť žiakov určiť príčinu problému a navrhnúť jeho riešenie
* naučiť ich hľadať viacero spôsobov riešenia a podľa danej situácie vybrať najvhodnejšie riešenie
* naučiť ich  využívať doteraz získané vedomosti a zručnosti pri objavovaní viacerých možností riešenia problému
* naučiť ich pracovať systematicky, logicky, prakticky, nenechať sa odradiť neúspechom
* naučiť sa pracovať samostatne, v prípade neúspechu prijať pomoc a spoluprácu skupiny spolužiakov
* naučiť sa rozdeliť si úlohy, rešpektovať názory iných,  dôverovať ostatným členom skupiny
* naučiť sa vyhľadávať informácie, ktoré vedú k riešeniu problémov v encyklopédiách, tlači, odbornej literatúre na internete
* naučiť ich správne sa rozhodnúť, formulovať a obhájiť svoj názor, niesť zodpovednosť za svoje rozhodnutia
* v žiakoch budovať zdravé sebavedomie tak, aby boli schopní prijať a rešpektovať aj iný názor, kritiku, riešenie
* naučiť ich kriticky zhodnotiť výsledok svojho riešenia, priznať chybu
* naučiť ich riešiť rôzne problémové situácie nielen v škole ale aj mimo nej a správne na ne reagovať
* naučiť ich úcte k práci druhých, vedieť pochváliť aj povzbudiť, vystupovať v rámci svojich práv a povinností.

c)  Komunikačné kompetencie:

* žiakov učiť vhodne komunikovať so spolužiakmi, učiteľmi, ostatnými dospelými
* pozorne počúvať, porozumieť, zrozumiteľne sa vyjadrovať
* uvedomele rozvíjať slovnú zásobu, čítať s porozumením, vedieť sa spisovne vyjadrovať aj v písomnej podobe
* dodržiavať pravidlá diskusie, vhodnou formou prezentovať a obhajovať svoj názor a zároveň vypočuť si a tolerovať názor iných
* naučiť sa komunikovať aspoň v jednom cudzom jazyku
* pohotovo sa orientovať v bežných situáciách, osvojiť si prvky neverbálnej komunikácie

d)  Sociálne a personálne kompetencie:

* naučiť žiakov pracovať v skupine, uvedomiť si postavenie jednotlivca v kolektíve
* viesť žiakov k reálnemu zhodnoteniu výsledkov vlastnej práce ale zároveň oceniť aj podiel ostatných členov skupiny na celkovom výsledku spoločnej práce
* vedieť sa poučiť z chýb vlastných i chýb ostatných, vedieť  požiadať o pomoc
* žiakov viesť k vzájomnej tolerancii, rešpektovať odlišnosti jednotlivých členov skupiny ako sú rasa, pohlavie, presvedčenie, názory, postoje, spoločenské postavenie

e)  Občianske a spoločenské kompetencie:

* pod vedením učiteľa stanoviť pravidlá správania sa v triednom kolektíve
* naučiť sa akceptovať vlastnú osobnosť i osobnosť druhých, životná spokojnosť je založená na dobrých vzájomných vzťahoch
* porozumieť základným etickým pojmom, mravným rozmerom rôznych spôsobov ľudského správania a komunikácie
* naučiť žiakov vzájomnej úcte a porozumeniu
* naučiť ich rozoznať a odmietať správanie a komunikáciu, ktorá znižuje ľudskú dôstojnosť, všetky formy násilia
* podporovať nenásilné riešenia konfliktných situácií
* naučiť žiakov pravidlám spoločenského správania, chápať ich význam pre život jednotlivca a celej spoločnosti, podieľať sa na inovácii školského poriadku a vyžadovať jeho rešpektovanie
* žiakov aktívne zapájať do života školy – školský parlament, jasne formulovať a navrhovať riešenia problémov z pohľadu žiakov
* zvyšovať právne vedomie žiakov, dbať aby poznali základné ľudské práva i povinnosti dieťaťa, žiaka,  občana
* vyučovanie smerovať tak, aby žiaci získali úctu k vlastnému národu, ostatným národom, národnostným menšinám a etnickým skupinám
* žiakov naučiť a viesť k občianskej zodpovednosti vo všetkých oblastiach spoločenského života, chrániť životné prostredie, vlastné zdravie i zdravie ostatných

f)  Pracovné kompetencie:

* naučiť sa bezpečne používať a zároveň šetriť materiály, nástroje, vybavenie
* osvojiť si rôzne techniky, ich výrazové prostriedky
* plniť si svoje záväzky a povinnosti
* pripraviť sa na zmenené alebo nové pracovné podmienky
* dodržiavať zásady bezpečnosti a ochrany zdravia pri práci, vedieť poskytnúť a privolať prvú pomoc
* chrániť životné prostredie, triediť a separovať odpad, aktívne sa zapájať do ochrany nielen v rámci environmentálnej výchovy
* dodržiavať zásady ochrany kultúrnych a spoločenských hodnôt, udržiavať ľudové tradície svojho regiónu
* vedomosti a zručnosti nadobudnuté v škole vedieť vhodne využiť pri rozhodovaní o svojom budúcom povolaní

**2. Zameranie školy a stupeň vzdelania**

Škola je zameraná na všestranný rozvoj žiaka a jeho dôslednú prípravu na ďalšie vzdelávanie. V školskom programe podporujeme vyučovanie materinského jazyka, prírodovedných predmetov, cudzích jazykov a informatiky. Absolvent nižšieho sekundárneho vzdelania získa vysvedčenie s doložkou s vyznačením ukončenia programu poskytovaného základnou školou. Tým splní podmienku pre pokračovanie vo vzdelávaní na vyššom sekundárnom stupni, v priebehu ktorého ukončuje povinné školské vzdelávanie.

**3. Profil absolventa**

Absolvent nižšieho sekundárneho vzdelania získa vysvedčenie s doložkou s vyznačením ukončenia programu poskytnutého základnou školou. Tým splní podmienku pre pokračovanie vo vzdelávaní na vyššom sekundárnom stupni, v priebehu ktorého ukončuje povinné základné vzdelávanie.

Profil absolventa zahŕňa komplex vedomostí a znalostí, spôsobilostí a hodnotových postojov umožňujúcich jednotlivcovi poznávať, účinne konať a osobnostne sa rozvíjať. Má osvojené kľúčové spôsobilosti:

* k celoživotnému učeniu sa
* sociálne a komunikačné spôsobilosti
* spôsobilosť riešiť problémy
* spôsobilosti občianske
* spôsobilosti sociálne a personálne
* spôsobilosti vnímať a chápať kultúru a vyjadrovať sa nástrojmi kultúry
* spôsobilosť uplatňovať základy matematického myslenia a základné schopnosti poznávať  v oblasti vedy a techniky
* digitálna spôsobilosť
* spôsobilosti smerujúce k iniciatívnosti a podnikavosti

**4. Pedagogické stratégie - metódy a formy práce**

     Podporujeme  výučbu  pomocou moderných učebných pomôcok a didaktickej techniky, práca na interaktívnej tabuli, využívanie internetu ako informačného zdroja, výukové programy, rébusy, krížovky, osem smerovky,  dialóg, dramatizácia, informačoreceptívnu metódu, brainstorming, zážitkové metódy, semináre, diskusie, besedy, skupinová práca, samostatné a tímové projekty, dlhodobé samostatné práce, prezentácia a obhajoba výstupov, praktická výučba, pokusy, stimulácia poznatkov, praktické aktivity, demonštračné pomôcky, osobný príklad, videoukážky, práca s textom, mapou, encyklopédiou, práca s informáciami, simulácia rôznych situácií.  Dôraz je kladený na samostatnosť a zodpovednosť za učenie.

V oblasti rozumovej výchovy je naším cieľom rozvíjať u žiakov tvorivé myslenie, samostatnosť, aktivitu, hodnotenie a sebahodnotenie. Školský špeciálny pedagóg poskytuje  odbornú pomoc žiakom so špeciálnymi výchovno-vzdelávacími potrebami podľa individuálnych potrieb,  ich rodičom a pedagogickým  zamestnancom školy.

**5. Zabezpečenie výučby pre žiakov so špeciálnymi potrebami**

a/ Zo sociálne znevýhodneného prostredia je 19 žiakov.

Týmto žiakom poskytujeme individuálnu pomoc v spolupráci so sociálnym odborom MsÚ a sociálnou kuratelou:

* 2x ročne nákup školských pomôcok
* pobyt v ŠKD za minimálny poplatok
* stravovanie v školskej jedálni za minimálny poplatok
* pomoc školského špeciálneho pedagóga pri problémoch v učení a pri riešení nepriznivých situácií

b/ Žiaci so špeciálnymi výchovno-vyučovacími potrebami

* vyučovanie podľa individuálnych učebných plánov
* spoluprácu s CPPPaP a CŠPP
* individuálna pomoc a poradenstvo školského špeciálneho pedagóga

Žiaci so špeciánĺnymi výchovno-vzdelávacími potrebami, ktorí sú začlenení na Základnej škole v Turzovke a postupujú na základe vzdelávacích programov pre deti a žiakov so zdravotným znevýhodnením:

**2. stupeň (ISCED II):**

**-**6 žiakov  postupuje podľa Vzdelávacieho programu pre žiakov s vývinovými poruchami učenia  
      - 1 žiak postupuje podľa Vzdelávacieho programu pre žiakov s autizmom alebo ďalšími pervazívnymi  
        vývinovými poruchami (bez mentálneho postihnutia)  
      - 1 žiak postupuje podľa Vzdelávacieho programu pre žiakov chorých a zdravotne oslabených

**6. Začlenenie prierezových tém**

 Prierezové témy  „Multikultúrna výchova, Regionálna výchova, Mediálna výchova, Tvorba projektov a prezentačné zručnosti, Osobnostný a sociálny rozvoj, Environmentálna výchova, Dopravná výchova, Ochrana zdravia a života“  sú súčasťou učebných osnov jednotlivých predmetov. V rámci Účelových cvičení vyučujeme prierezovú tému „Ochrana zdravia a života“ aj formou kurzu. Rovnako aj „Dopravnú výchovu“ simuláciou konkrétnych dopravných situácií na dopravnom ihrisku.

|  |
| --- |
| **III. Vnútorný systém kontroly a hodnotenia** |

**1.Hodnotenie vzdelávacích výsledkov práce žiakov**

Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných. Hodnotenie robíme  na základe kritérií, prostredníctvom ktorých budeme sledovať vývoj žiaka. Žiaci sú oboznámení so systémom hodnotenia a klasifikácie, stupnica hodnotenia výsledkov je zverejnená v triedach. V priebehu klasifikačného obdobia uplatňujeme kladnú motiváciu, povzbudenie, hodnotenie aj čiastkových výsledkov. Žiaci sú pravidelne informovaní o svojich pokrokoch a priebežnej klasifikácii. Pri hodnotení učebných výsledkov žiakov so špeciálnymi výchovno-vzdelávacími potrebami sa bude brať do úvahy možný vplyv zdravotného znevýhodnenia žiaka na jeho školský výkon.  Hodnotenie a klasifikácia sa uskutočňujú podľa metodického pokynu č. 7/2009-R na hodnotenie žiakov základnej školy. Žiaci s ŠVVP sú hodnotení a klasifikovaní podľa prílohy č. 4 uvedeného metodického pokynu. V ISCED II klasifikujeme predmety slovenský jazyk a literatúra, anglický jazyk,  nemecký jazyk, fyzika, chémia, biológia, dejepis, geografia, občianska výchova, matematika, informatika, svet práce, technika, výtvarná výchova, hudobná výchova, telesná výchova.  
Predmety náboženská výchova a etická výchova neklasifikujeme.

Dôrazne odlišujeme hodnotenie spôsobilostí od hodnotenia správania.

Celkové hodnotenie a klasifikácia žiaka sa prerokuje a odsúhlasí v pedagogickej rade školy. Na informovanie zákonného zástupcu žiaka o priebežných výsledkoch žiaka sa používa žiacka knižka alebo elektronická žiacka knižka.

Dodržiavanie systému hodnotenia a klasifikácie sledujeme na hospitáciách, analýzou predpísaných písomných prác, diktátov, testov, laboratórnych prác, praktických ukážok, kontrolou písomností žiakov, kontrolou triednej dokumentácie.

**2. Vnútorný systém kontroly a hodnotenia zamestnancov**  
CIELE KONTROLNEJ A HOSPITAČNEJ ČINNOSTI

* získať prehľad o odbornej a metodickej pripravenosti učiteľov a výchovných pracovníkov
* zabezpečiť plynulý chod vyučovania, dodržiavanie pracovnej disciplíny
* získať prehľad o úrovni výchovno - vzdelávacieho procesu s využitím moderných vyučovacích metód a so zavádzaním poznatkov IKT
* sledovať odstránenie nedostatkov vo výchovno - vzdelávacej činnosti z predchádzajúceho školského roka
* získať prehľad o objektívnosti hodnotenia a klasifikácie žiakov jednotlivými učiteľmi, s cieľom zabezpečiť zjednocovanie kritérií pri klasifikácii
* sledovať evidenciu o klasifikácii žiakov v zmysle Metodického pokynu č. 7/2009-R   na hodnotenie a klasifikáciu
* sledovať zavádzanie školského vzdelávacieho programu do každodennej praxe

FORMY, METÓDY A SPÔSOB KONTROLY:

a) Priama hospitačná činnosť, v ktorej riaditeľ a zástupcovia riaditeľa v spolupráci s vedúcimi MZ a PK budú sledovať:

* dodržiavanie didaktických zásad, s osobitným zameraním na   žiakov s ŠVVP
* plnenie učebných osnov, výkonových a obsahových štandard, metodických pokynov a požiadaviek v jednotlivých ročníkoch
* využívanie učebných pomôcok a didaktickej techniky
* využívanie interaktívnej tabule a internetu vo vyučovacom procese
* využívanie odborných učební  (počítačová učebňa, školská knižnica)
* dodržiavanie zásad hodnotenia a klasifikácie žiakov, najmä u začínajúcich učiteľov
* dodržiavanie psychohygienických zásad vo výchovno - vzdelávacej práci
* plnenie plánu práce školy, plánov MZ a PK
* dodržiavanie bezpečnostných predpisov na vyučovacích hodinách so zreteľom na charakter predmetu

b) Pozorovanie, individuálny rozhovor s učiteľovc) Didaktické testy, previerky zamerané na plnenie výkonových a obsahových štandardov

d) Rozbor predpísaných písomných prác na MZ

e) Spolupráca MZ a PK (najmä medzi MZ 1. a 2. ročníka, MZ 3. a 4. ročníka s PK slovenského jazyka, matematiky a MZ ŠKD), kontrola dodržania časového plánu plnenia úloh, zovšeobecňovanie dobrých skúseností z výchovno - vzdelávacej práce, analýza nedostatočných vedomostí a návrhy na ich odstránenie f) Sledovanie plnenia pracovných úloh, plánu práce, dodržiavanie pracovného poriadku a školského poriadku záväzného pre pedagogických pracovníkov a žiakov školy

g)  Sledovanie a kontrola dokumentácie školy

* triedne knihy
* klasifikačné hárky
* triedne výkazy
* záznamy nepovinných predmetov a povinne voliteľných predmetov
* triedne knihy ŠKD
* plnenie úloh BOZ, PO.
* predpísané písomné práce
* inventárne knihy

h) Kontrola práce triednych učiteľov

i) Spolupráca s vychovávateľkami v ŠKD

* spolupráca s výchovným poradcom
* spolupráca so ŠŠP

j) Kontrola práce výchovného poradcu a ŠŠP

* osobitne s problémovými žiakmi (priebežne)
* plnenie učebných plánov individuálne začlenených žiakov žiakov

k) Kontrola učební, laboratórií, učenbí IKT, dielne, telocvične

* s cieľom zistiť nedostatky, v spolupráci so zriaďovateľom postupne odstraňovať nedostatky negatívne ovplyvňujúcich výchovno-vyučovací proces /TCHV, TEV)

l) Kontrola dodržiavania predpisov bezpečnosti a hygienických opatrení  (polročne)

m) Kontrola práce školníka, upratovačiek a administratívnych pracovníkov (vecné plnenie, dodržiavanie pracovného času a jeho účelného využitia pri plnení pracovných povinností)

n) Zaraďovanie relaxačných chvíľok s cvičeniami do vyučovacích hodín (najmä v triedach so slabšou koncentráciou pozornosti, slabším prospechom)

o) Využívanie areálu školy, najmä na vyučovanie niektorých predmetov, pri činnosti ŠKD

p) Hodnotenie zamestnancov sa bude zakladať na pravidelnom hodnotení formou:

* Pozorovania (priama a nepriama hospitácia)
* Rozhovoru
* Sledovanie pokroku žiakov vo výsledkoch pod vedením učiteľa
* Hodnotenia výsledkov pedagogických zamestnancov v oblasti ďalšieho vzdelávania
* Hodnotenia pedagogických a odbornýchzamestnancov manažmentom školy na základe všeobecne prijatých kritérií
* Úspešnosť žiakov v súťažiach a olympiádach
* Ďalšie kritéria hodnotenia zamestnancov sú rozpracované v Pracovnom poriadku školy

     3. Hodnotenie školy

Monitorujeme pravidelne:

* Podmienky na vzdelanie
* Spokojnosť s vedením školy a učiteľmi
* Prostredie – klíma školy
* Priebeh vzdelávania – vyučovací proces- metódy a formy vyučovania
* Úroveň podpory žiakov so špeciálnymi výchovno-vzdelávacími potrebami
* Výsledky vzdelávania
* Riadenie školy
* Úroveň výsledkov práce školy

Kritériom pre nás je:

* Spokojnosť žiakov, rodičov, učiteľov
* Kvalita výsledkov

Nástroje na zisťovanie úrovne stavu školy sú:

* Dotazníky pre žiakov a rodičov
* Analýza úspešnosti žiakov na súťažiach, olympiádach
* SWOT analýza
* Závery kontrol

**SWOT analýza**

|  |  |
| --- | --- |
| **Silné stránky :**   * plnoorganizovaná škola s právnou subjektivitou a dobrou dopravnou dostupnosťou * kvalifikovaný pedagogický zbor * školský špeciálny pedagóg * pekné priestory školy a areálu, materiálna vybavenosť * dobrý imidž školy * dostatok žiakov * úspešnosť v monitore a  v prijímaní žiakov na stredné školy * bohaté športové vyžitie a mimoškolská činnosť, ŠKD * vlastná ŠJ * školská knižnica * počítačové učebne a jazykové laboratórium * interaktívne tabule v triedach * spolupráca s organizáciami v meste * spolupráca s CPPaP, ŠPPP * využívanie preventívnych * programov | **Slabé stránky :**   * zlý technický a stavebný stav budov * získavanie grantov z fondov EÚ a iných podporných fondov * nedostatok odborných učební,  telocvičných priestorov, chýba sociálna miestnosť pre prevádzkových zamestnancov * nedostatočné kabinetné priestory * zlá spolupráca s rodičmi žiakov zo sociálne znevýhodneného prostredia * nedostatočná učebnicová základňa na výučbu jazykov |
| **Príležitosti :**   * získavanie grantov z fondov EÚ a iných podporných fondov * prenájom priestorov mimo vyučovania * zapojenosť pedagógov do vzdelávacích podujatí * porovnávanie, výmena skúseností a spolupráca so zahraničnými družobnými školami * nové trendy a motivácie vo vyučovaní * diskusie a besedy s odborníkmi z praxe | Ohrozenia :   * pokles demografického rastu * konkurencia v  regióne * zmena financovania prostredníctvom nekoncepčných legislatívnych zásahov * negatívne spoločenské vplyvy na mladú generáciu * záškoláctvo, šikanovanie * nezáujem rodiny o spoluprácu |

|  |
| --- |
| **IV. Školský učebný plán** |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Hodinová dotácia v ŠVP a ŠkVP** | |  |  |  |  | **Platný od 01.09.2013** | | | |  |  |  |
|  |  |  |  |  |  |  |  |  |  |  |  |  |
| **Vzdelávacia oblasť** | **Predmet/ročník** | **1.** | **2.** | **3.** | **4.** | **Rámec** | **5.** | **6.** | **7.** | **8.** | **9.** | **Rámec** |
| **Jazyk a komunikácia** | **slov. jazyk a literat.** | **8** | **6** | **6** | **6** | **26** | **5** | **4** | **4** | **5** | **5** | **23** |
| **2** | **3** | **2** | **2** | **9** |  | **1** | **1** |  |  | **2** |
| **prvý CJ** |  |  | **3** | **3** | **6** | **3** | **3** | **3** | **3** | **3** | **15** |
|  |  |  |  |  |  |  |  |  |  |  |
| **druhý CJ** |  |  |  |  |  |  |  |  | **1** | **1** | **2** |
|  |  |  |  |  |  |  |  | **1** | **1** | **2** |
| **Príroda a spoločnosť** | **prírodoveda** |  | **1** | **1** | **1** | **3** |  |  |  |  |  |  |
| **2** |  | **1** | **1** | **4** |  |  |  |  |  |  |
| **vlastiveda** |  | **1** | **1** | **1** | **3** |  |  |  |  |  |  |
|  |  |  | **1** | **1** |  |  |  |  |  |  |
| **Človek a príroda** | **fyzika** |  |  |  |  |  |  | **1** | **1** | **2** | **1** | **5** |
|  |  |  |  |  |  | **1** | **1** |  | **1** | **3** |
| **chémia** |  |  |  |  |  |  |  | **1** | **1** | **2** | **4** |
|  |  |  |  |  |  |  | **1** | **1** |  | **2** |
| **biológia** |  |  |  |  |  | **1** | **1** | **1** | **1** | **1** | **5** |
|  |  |  |  |  | **1** | **1** | **1** | **1** | **1** | **5** |
| **Človek a spoločnosť** | **dejepis** |  |  |  |  |  | **1** | **1** | **1** | **1** | **2** | **6** |
|  |  |  |  |  | **1** | **1** | **1** | **1** |  | **4** |
| **geografia** |  |  |  |  |  | **1** | **1** | **1** | **1** | **1** | **5** |
|  |  |  |  |  | **1** | **1** |  |  |  | **2** |
| **občianska vých.** |  |  |  |  |  | **1** | **1** | **1** | **1** |  | **4** |
|  |  |  |  |  |  |  |  |  | **1** | **1** |
| **Človek a hodnoty** | **etická výchova** | **1** | **1** | **1** | **1** | **4** | **1** | **1** | **1** | **1** |  | **4** |
| **náboženská vých.** |
|  | **matematika** | **4** | **4** | **3** | **3** | **14** | **3** | **4** | **4** | **4** | **4** | **19** |
|  |  | **1** | **1** | **1** | **3** | **2** | **1** |  | **1** | **1** | **5** |
| **Matematika** | **informatika** |  |  |  |  |  | **1** | **1** |  |  |  | **2** |
| **a práca** |  |  |  |  |  |  |  |  |  |  |  |
| **s informáciami** | **informat. vých.** |  | **1** | **1** | **1** | **3** |  |  |  |  |  |  |
|  |  |  |  |  |  |  |  |  |  |  |  |
|  | **pracovné** |  |  |  | **1** | **1** |  |  |  |  |  |  |
|  | **vyučovanie** |  |  |  |  |  |  |  |  |  |  |  |
|  | **svet práce** |  |  |  |  |  |  |  |  | **1** |  | **1** |
| **Človek** |  |  |  |  |  |  |  | **1** |  | **1** | **2** |
| **a svet práce** | **technika** |  |  |  |  |  |  | **1** |  |  |  | **1** |
|  |  |  |  |  |  | **1** |  | **1** | **1** |  | **3** |
| **Umenie a kultúra** | **výtvarná vých.** | **1** | **1** | **1** | **1** | **4** | **2** | **1** |  |  |  | **3** |
| **1** | **1** | **1** |  | **3** |  |  |  |  |  |  |
| **hudobná vých.** | **1** | **1** | **1** | **1** | **4** | **1** | **1** | **1** |  |  | **3** |
|  |  |  |  |  |  |  |  |  |  |  |
| **výchova umením** |  |  |  |  |  |  |  |  |  | **1** | **1** |
|  |  |  |  |  |  |  |  |  |  |  |
| **Zdravie a pohyb** | **telesná vých.** | **2** | **2** | **2** | **2** | **8** | **2** | **2** | **2** | **2** | **2** | **10** |
|  |  |  |  |  |  |  |  |  |  |  |
| **Voliteľný predmet** | **matematika** |  |  |  |  |  |  |  | **2** |  |  | **2** |
|  |
| **nemecký jazyk** |
| **Povinné hodiny** |  | **17** | **18** | **20** | **21** | **76** | **22** | **23** | **23** | **24** | **23** | **115** |
| **Voliteľné hodiny** |  | **5** | **5** | **5** | **5** | **20** | **6** | **6** | **7** | **6** | **6** | **31** |
| **Hodiny spolu** |  | **22** | **23** | **25** | **26** | **96** | **28** | **29** | **30** | **30** | **29** | **146** |
| **čas.dotácia/povinná** | **čas.dotácia/voliteľná** | |  |  |  |  |  |  |  |  |  |  |
| **Mgr. T. Šupolová, riaditeľka školy** | |  |  |  |  |  |  |  |  |  |  |  |

**Poznámky:**

**1**. Voliteľné hodiny  ŠVP sme doplnili na posilnenie časovej dotácie jednotlivých predmetov v ŠkVP  
2. Na vyučovanie predmetu  etická výchova  spájame žiakov z rozličných ročníkov. Skupina má menej ako 12 žiakov.  
3.Na vyučovanie predmetu cudzí jazyk  spájame žiakov rôznych tried toho istého ročníka a vytvárame skupiny s  najvyšším počtom žiakov 17.  
4.Na vyučovanie predmetu informatika  triedu delíme na skupiny, ktoré sa napĺňajú  do počtu najviac 17 žiakov.  
5.Na vyučovanie telesnej výchovy na druhom stupni školy sa triedy delia alebo spájajú na  skupiny chlapcov a skupiny dievčat toho istého ročníka. Najvyšší počet žiakov v skupine je 25.   
6. Na vyučovanie predmetu technika  spájame žiakov rôznych tried toho  istého ročníka do skupín s najvyšším počtom žiakov 17.  
7.Etická výchova sa vyučuje ako nultá hodina s informovaným súhlasom rodiča, do   vyučovacej skupiny sa spájajú  žiaci viacerých ročníkov.

ŠkVP pre šiesty ročník  bol prerokovaný:

* v pedagogickej rade dňa 31.08.2009
* v školskej rade dňa 05.10.2009
* zriaďovateľom dňa  08.09.2009

ŠkVP pre siedmy  ročník  bol prerokovaný:

* v pedagogickej rade dňa 30.08.2010
* v školskej rade dňa 23.09.2010
* zriaďovateľom  dňa 06.09.2010

ŠkVP pre ôsmy ročník  bol prerokovaný:

* v pedagogickej rade 30.08.2011
* v školskej rade 29.09.2011
* u zriaďovateľa 06.09.2011

ŠkVP pre deviaty ročník bol prerokovaný:

* v pedagogickej rade dňa 30. 08. 2012
* v školskej rade dňa 25. 06. 2012
* u zriaďovateľa dňa 04.09.2012

ŠkVP

* v pedagogickej rade prerokovaný dňa 30.08.2013

|  |
| --- |
| **V. Učebné osnovy** |

**Učebné osnovy jednotlivých predmetov ISCED II vychádzajú zo Štátneho vzdelávacieho programu a tvoria samostatnú prílohu Školského vzdelávacieho predmetu.**

**Platnosť ŠkVP od 01.09. 2013**